# 8.6.3. Egy téma feldolgozása egy fejlesztő foglalkozáson

Nagymozgás fejlesztő foglalkozás

(Fenn-lenn, fel-le fogalmak rögzítése)

- A gyermekek a bemelegítő futást lépcsőzetesen egymásra rakott szivacson végzik, a legfelső fokról (3. vagy 4.) leugranak, a tanár szöveggel kíséri a gyermekek gyakorlatait, verbálisan megerősítve a mozgásos érzeteket.
- A lejtősen elhelyezett tornapadokra felkúsznak (kígyók), négykézláb felmásznak (kiskutyák), guggoló állásból kiindulva végigugrálnak (békák), lábujjhegyen végigmennek (gólyák).
- Gumiasztalon ugrálnak.
- Kifeszített kötélhálóra felmásznak, majd le, ismét felmásznak, majd leugranak.
- Labdák magasba dobása, leejtése, illetve elkapása.
- Különböző magasságban elhelyezett nagyméretű henger alakú dobozokba babzsákok dobása.
- Hintázás a felfüggesztett kötélen.
- Befejezésként a „tűz-víz” játék (tűznél lehasalnak a földre, víznél felmásznak a bordásfalra).

Finommozgást fejlesztő óra (a fenti téma feldolgozása)

- Fenn-lenn fogalmak tisztázása verbálisan, gyakorlati alátámasztása.
- Mi van fenn, lenn – a térben,
  - kinn a szabadban,
  - benn a helyiségben,
  - a testünkön (testrészek megnevezése).
- Léggömb feldobása, elkapása (kísérjük szemünkkel).
- Labda emelgetése nyújtott karral (kísérjük szemünkkel).
- Papír lepkét vágunk ki, melyet a kézre rögzítünk, repítjük a lepkét fel és le.
- Táblára előrajzolt virágokra szállnak le a papír lepkék.
- Falra erősített csomagolópapíron előrajzolt álló egyeneseket kell rajzolnia a gyermekeknek (lerajzolja a helikopter leszállási vonalát), ugyanez a méhecske-virág változatban).
- Asztalnál, írólapon meghúzza az előrajzolt virág szárát a cserépig.
- Előrajzolt papíron megkeresi, hogy merre repülnek a madarak, fel vagy le.

Beszédfejlesztés

- Ajak- és nyelvügyesítő gyakorlatok (felemeli a nyelvét, leejti a nyelvét, felső ajkát nyalogatja, mint a cica, lent az állát nyalogatja).
- Hallásdifferenciáló gyakorlatok (magas és mély hangok megkülönböztetése).
- Szókincs fejlesztés az óra menetében folyamatosan.
- Mese hallgatás, mese feldolgozás (A holló és a róka).

Segédeszközök:

- Speciális és hagyományos játékeszközök
- A Logopédiai és Göncöl Kiadó segédanyagai (fejlesztő füzetek)
  - Kocsis Lászlóné – Rosta Katalin: Ez volnék én? : testséma fejlesztő feladatlap-gyűjtemény. Logopédia, Budapest, 1994 (SOE OPAC — URL)
  - Rosta Katalin (szerk.): Színezd ki... és rajzolj te is : Íráskészséget fejlesztő feladatlap-gyűjtemény 4-7 éves gyermekeknek. Göncöl Kiadó, Budapest, 2012
  - Rosta Katalin (szerk.): Színezd ki... és számolj te is : Számoláskészséget fejlesztő feladatlap-gyűjtemény 4-7 éves gyermekeknek. Göncöl Kiadó, Budapest, 2012
  - Marosits Istvánné: Tudod-e? : A készségfejlesztő feladatlapok az olvasástanulás előkészítésére. Logopédiai, Budapest, 2018

Módszertani film: Komplex képességfejlesztés és részképességfejlesztés a későbbi tanulási zavar megelőzése céljából. Készült: Nyugat-magyarországi Egyetem Benedek Elek Pedagógiai Kar Fejlesztőpedagógiai műhelyében. (Németh Gyuláné egyetemi adjunktus, dr. Závoti Józsefné egyetemi docens)

A videó forrása: Závoti Józsefné (szerk.): Tanulási zavarok prevenciója
Részképesség-gyengeségek fejlesztési lehetőségei az óvodáskorban.
Soproni Benedek Elek Pedagógiai Főiskola, Jegenye sori óvoda, 1997
https://bit.ly/3TNxvpM

A tananyagra így hivatkozzon: Ambrus Attila József (szerk.): Závoti Józsefné: A fejlesztőpedagógia alapjai. Soproni Egyetem Kiadó, Sopron, 2023
A szerkesztés lezárva: 2023. április 1. | Licenc: CC BY-NC-ND 4.0, Nevezd meg! – Ne add el! – Ne változtasd!
ISBN (html) 978-963-334-476-7 | ISBN (pdf) 978-963-334-475-0 | DOI 10.35511/978-963-334-475-0