# 5.7. Az emlékezet

Az emlékezés biztosítja számunkra a folyamatosság érzését: „...Úgy tűnik, hogy szinte mindent emlékezetünknek köszönhetünk abból, amik vagyunk (...) hogy gondolataink és eszméink vannak, az ő működése, és mindennapi észlelésünk, gondolkodásunk és mozgásaink ebből, a forrásból származik. Létünk számtalan jelenségét az emlékezés egyesíti egyetlen egésszé...” – írta le Hering 1920-ban.[18]

Az emlékezeten belül három szakaszt kell megkülönböztetni:

A kódolás az információ átalakítását jelenti egy olyan jellegű kódba vagy reprezentációba, amelyet a memória elfogad. A tárolás a kódolt információ megtartása, az előhívás az a folyamat, amelynek során az információ visszanyerődik a memóriából. E három szakasz eltérően működhet abban a helyzetben, amelyben az anyag tárolását csak másodperces időtartamra követelik meg (rövid távú memória), amelyben hosszabb időre (hosszú távú memória). A memória rendszer felépítését és működését a tárak határozzák meg.

Háromféle memóriatár létezik:

1. érzékelőtárak — rövid ideig tárolnak;
2. korlátozott kapacitású rövid távú tár;
3. alapvetően korlátlan kapacitással rendelkező hosszú távú tár, mely nagyon hosszú idegi is képes tárolni az információkat.

____________________

[18] Atkinson, Rita L. – Atkinson, Ritchard C. – Smith, Edward E. – Bem, Daryl J.: Pszichológia. Osiris – Századvég, Budapest, 1994, 219. o. (SOE OPAC — URL)

A tananyagra így hivatkozzon: Ambrus Attila József (szerk.): Závoti Józsefné: A fejlesztőpedagógia alapjai. Soproni Egyetem Kiadó, Sopron, 2023
A szerkesztés lezárva: 2023. április 1. | Licenc: CC BY-NC-ND 4.0, Nevezd meg! – Ne add el! – Ne változtasd!
ISBN (html) 978-963-334-476-7 | ISBN (pdf) 978-963-334-475-0 | DOI 10.35511/978-963-334-475-0